นายกรัฐมนตรี ขอบคุณทุกภาคส่วน หน่วยงานที่เกี่ยวข้อง รวมถึงเจ้าหน้าที่ ที่ทุ่มเทร่วมแก้ปัญหาโควิด-19
นายกรัฐมนตรี ขอบคุณทุกภาคส่วน หน่วยงานที่เกี่ยวข้อง รวมถึงเจ้าหน้าที่ ที่ทุ่มเทร่วมแก้ปัญหาโควิด-19พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวระหว่างเป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ผ่านระบบ Video Conference โดยได้ขอบคุณทุกภาคส่วน หน่วยงานที่เกี่ยวข้องและเจ้าหน้าที่ทุกคน ที่ทุ่มเทเสียสละ อดทนเพื่อการทำงานสำคัญครั้งนี้ พร้อมให้กำลังใจในการทำงานเพื่อประชาชนทั้งประเทศย่อมมีความยากลำบาก จึงขอให้ทุกคนอดทน สร้างความเข้าใจชี้แจงประชาชนอย่างต่อเนื่อง ก่อนมีมาตรการใดๆ ออกมา โดยขอให้หัวหน้าฝ่ายปฏิบัติการแต่ละด้านได้ประสานงานกันอย่างใกล้ชิด ให้รัฐมนตรีทุกกระทรวงนำนโยบายไปช่วยปฏิบัติ ย้ำว่านายกรัฐมนตรีไม่ได้ลดทอนอำนาจรัฐมนตรี เพียงแต่ต้องการให้มีการบูรณาการการทำงานร่วมกันนายกรัฐมนตรี กล่าวถึงความคืบหน้างานในส่วนต่างๆ โดยในด้านการเดินทางเข้า-ออกประเทศไทยมีความเรียบร้อย มีประสิทธิภาพ  ด้านการประกาศ Curfew ยังไม่มีการปรับอะไรเพิ่มเติม จึงขอให้หน่วยงานที่เกี่ยวข้องประสานเพื่อแจ้งให้ประชาชนที่เกี่ยวข้องทราบขณะที่มาตรการทางเศรษฐกิจนั้น ต้องขอบคุณทุกหน่วยงานที่ทำงานอย่างหนัก และทำให้เกิดผลในการช่วยเหลือประชาชน อย่างไรก็ดี การดำเนินการต้องผ่านมาตรการที่ถูกต้องตามระเบียบ พร้อมให้ศึกษาวงเงินที่ใช้เพื่อกระตุ้นเศรษฐกิจจากทั่วโลกอย่างละเอียดรอบคอบด้านการแพทย์ ได้สั่งการให้สาธารณสุขพิจารณาดูมาตรการต่างๆ ทั้งหมด และได้ให้ตรวจสอบการคัดกรองและรักษาในโรงพยาบาลโดยเฉพาะในภาคใต้ยังมีตัวเลขการแพร่ระบาดทางสาธารณสุขรายงานว่า ไทยยังดำเนินการได้ดี จึงได้สั่งการขอให้มีการควบคุมการดำเนินการให้ดียิ่งขึ้นให้จำนวนลดลงได้ด้านจัดการคัดกรองและระบบกักตัวเพื่อเฝ้าระวัง นายกรัฐมนตรีได้สั่งการให้ทุกหน่วยงานจัดการไม่ให้เกิดปัญหา โดยผ่านการบริหารแบบบูรณาการที่ดี โดยแบ่งการเดินทางเข้าประเทศไทยเป็น 2 ประเภทคือ คนไทยที่จะเดินทางจากต่างประเทศ และชาวต่างชาติที่เดินทางเข้าประเทศไทย รวมทั้งให้กระทรวงกลาโหมและมหาดไทยพิจารณาเตรียมการร่วมกันด้านการจัดการ State Quarantine และขอให้บันทึกแนวทางการรักษา การเตรียมรับมือสถานการณ์ ในรูปแบบต่างๆ ไว้ เพื่อเป็นประวัติศาสตร์และเป็นแนวทาง หากเกิดโรคระบาดใหม่นายกรัฐมนตรี สั่งการให้ประชาสัมพันธ์ ชี้แจงสร้างความเข้าใจแก่ประชาชนไม่ให้เกิดข้อสงสัยในเรื่องต่างๆ สิ่งสำคัญคือ อย่าให้สิ่งที่มีการสื่อสารตีความผิดพลาดถูกนำออกไปเป็นประเด็นทางการเมือง ให้เจ้าหน้าที่ทุกคน ทุกหน่วยงานมีความเข้มงวดในการบังคับใช้กฎหมายและให้โฆษกกระทรวงต่างๆ ชี้แจงในส่วนที่เกี่ยวข้องกับหน่วยงานของตนเอง ควบคู่ไปกับการแถลงสถานการณ์ของโฆษก ศบค.